Raul Meireles

Boavista

V lete roku 2001 podpísal prvú profesionálnu zmluvu s tímom Aves hrajúcich v druhej najvyššej portugalskej lige. Do klubu prišiel na hosťovanie s Boavisty, ktoré trvalo po dve sezóny. Svoj profesionálny debut u profesionáloch si pripísal v priateľskom zápase proti Gondomar S.C. 8. augusta 2001. Aves tento zápas vyhral 3 – 0. V prvej sezóne v Aves odohral celkovo 16 zápasov. Prvý profesionálny gól dal 25. mája 2003 v zápase proti C.F. União, strelou z vyše 30-tych metrov. Bol len jeho jediný gól v 26 zápasoch v sezóne 2002/03.
V sezóne 2003/04 sa po dvojročnom hosťovaní vrátil do Boavisty. Debut v Primeire Lige odohral 17. augusta 2003 proti Benfice a bol podľa novín Record označený za hráča zápasu. V tejto sezóne odohral 29 zápasov a bol jeden z najdôležitejších hráčov klubu.

Porto

Dňa 7. júla 2004 podpísal Meireles päťročnú zmluvu s tímom FC Porto. V tíme dostal dres s číslom 33. Debut s odbil 22. septembra na domácom štadióne Estádio do Drago proti União de Leiria, keď prišiel na ihrisko v 59-tej minúte za stavu 1 – 1. Ale debutu v základnej jedenástke sa dočkal až 18. februára 2005, vo víťaznom zápase proti Belenenses. O päť dní sa dočkal debutu v lige majstrov proti Interu Miláno, v ktorom odohral celý zápas. V sezóne 2004/05 odohral len 13 ligových zápasoch a z toho až desaťkrát ako náhradník.
Počas sezóny 2005/06 strelil 19. februára 2006 svoj prvý gól v 50 zápase v drese Porta, čo znamenalo víťazstvo 1 – 0 v domácom zápase proti tímu Maritimo. Len o tri zápasy neskôr zaznamenal druhý gól vo víťaznom zápase proti Vitórii de Setúbal. Sezónu ukončil s dvoma gólmi z 18-tych štartov, pričom vyhral svoj prvý titul majstra Portugalska a aj úspechom v Portugalskom pohári, keď Porto porazilo Vitóriu de Setúbal vo finále 1 – 0.
V nasledujúcich štyroch ročníkoch hrával Raul v základnej zostave pravidelne na poste záložníka. Svoj prvý gól v Lige majstrov zaznamenal 21. februára 2007 v zápase proti Chelsea. V tomto období vyhral celkovo trikrát Portugalskú ligu a dva razy Portugalský pohár.

Liverpool

Dňa 29. augusta 2000 prestúpil Meireles do anglického tímu Liverpool FC za 13 miliónov eur. V tíme mu udelili číslo 4, a prišiel ako náhrada za argentínčana Javiera Mascherana, ktorý odišiel do Barcelony. Na prvý zápas nastúpil ako náhradník v remízovom zápase s Birminghamom 0 – 0 15. september 2010. O štyri dni si odbil premiéru v Európskej lige, pri víťaznom zápase 4 – 1 proti Steaue Bukurešť na Anfield Road. V základnej zostave sa objavil v ligovom zápase proti Manchestru United v ktorom The Reds prehrali 3 – 2 na Old Trafforde. Prvý gól vo farbách Liverpoolu zaznamenal až 16. januára 2011 v zápase proti odvekému rivalovi Evertonu, zápas skončil remízou 2 – 2, ale bol to premiérový domáci zápas pre staro-nového trénera Kennyho Dalglisha. Jeho druhý gól prišiel hneď v nasledujúcom ligovom zápase proti Wolverhamptonu Wanderers, po strele s voleja. 2. februára pridal ďalší gól do siete Stoke City pri víťazstve 2 – 0 a o ďalšie štyri dny dal víťazný gól v súboji proti Chelsea na Stamford Bridge. Dňa 12. februára zavŕšil svoj strelecký účet jedným gólom do sieti Wigenu Athletic, čo znamenalo jeho už piaty gól v šiestich po sebe idúcich zápasoch v Premier League. Sezónu 2010/11 ukončil s 33 zápasmi a piatymi gólmi. Liverpool sa umiestnil až na 6. mieste len s 58 bodmi. Ale sezóna bola pre neho veľmi úspešná, a dostal ocenenie PFA Fans' Player of the Year, pre najlepšieho hráča Premier League podľa fanúšikov. V tomto hlasovaní predbehol takých hráčov ako Fernanda Torresa, Samira Nasriho, Dimitara Berbatova ale aj Davida Luiza. 
V sezóne 2011/12 nastúpil len dvakrát za Liverpool, a to v zápasoch proti Sunderlandu a Arsenalu, a vždy ako náhradník. V zápase proti Arsenalu prispel k víťazstvu 2 – 0 jednou prihrávkou. 31. augusta 2011 na poslednú chvíľu pre uzávierkou prestupového obdobia opúšťa Liverpool.

EURO 2008

Dňa 15. november 2006 odohral Meireles svoj premiérová zápas v národnom tíme Portugalska proti Kazachstanu v kvalifikácii na majstrovstvá Európy. V kvalifikačnej skupine sa tím Portugalska umiestnil až na druhom mieste, ale na záverný turnaj postúpil. Tréner Luiz Felipe Scolari menoval na záverečný turnaj aj Raula Meirelesa. V prvom zápase na Majstrovstiev Európy proti Turecku začal zápas na lavičke náhradníkov. Do zápasu sa dostal až 83. minúte, ale v tretej nadstavenej minúte pečatil svojim prvým gólom v reprezentácii stav 2 – 0. Na druhý zápas v skupine proti Česku na trávnik nedostal ale tretí zápas proti Švajčiarom nastúpil už od začiatku zápasu. Portugalci vyhrali základnú skupinu a postúpili do štvrťfinále proti Nemecku. Zápas začal zase na lavičke, ale už v 31. minúte vystriedal Joãa Moutinha kvôli zraneniu. Zápas skončil prehrou 3 – 2 pre Portugalsko a na šampionáte skončili.

Majstrovstvá sveta 2010

V kvalifikácii na Majstrovstvá sveta 2010 hrával Raul pravidelne. Portugalci skončili na druhom mieste a museli tak ísť do baráže proti Bosne a Hercegovine. Tento dvojzápas lepšie zvládli Portugalci, keď vyhrali dvakrát zhodne 1 – 0. V druhom zápase rozhodol gólom v 56. minúte a tým zaručil tímu postup na Majstrovstvá sveta. Podľa očakávaní bol dňa 10. mája 2010 nominovaní trénerom Carlosom Queirozom na záverečný turnaj. Na Majstrovstiev sveta odohral všetky štyri zápasy. V druhom zápase proti KĽDR strelil prvý gól v zápase, ktorý vyhrali Portugalci vysoko 7 – 0. V skupine skončili na druhom mieste a v osemfinále nastúpili proti Španielom. Tento zápas vyhrali Španieli 1 – 0 a Portugalci skončili na šampionáte.